|  |  |  |
| --- | --- | --- |
| Statens Administration – Arsenalvej 33 – 9800 Hjørring |  |  |
| Til myndigheder på vedlagt høringsliste |  | 5. december 2018  DirSek/CNO  J.nr. 2018 - 10968 |

## Høring af ændring af bekendtgørelse om den statslige fleksjobordning

Finansministeriet sender hermed udkast til bekendtgørelsen om den statslige fleksjobordning i høring.

## Kort om ændringerne

Der foreslås en række ændringer af bekendtgørelsen for fleksjobordningen vedr. blandt andet:

* Henvisning i bekendtgørelsen til den i finanslovens tekstanmærkninger indskrevne specifikation af de af ordningen omfattede institutioner.
* Flytning af afsnit fra tekstanmærkningen til bekendtgørelsen vedr.
  + Opkrævning af bidrag fra institutioner, der ikke anvender SLS jf. § 8, stk. 5 i ændringsbekendtgørelsen.
  + Tilskudsyders forpligtigelse til at træffe afgørelse om, hvorvidt tilskudsmodtager er omfattet af refusionsordningen samt tilskudsmodtagers adgang til påklage mm. jf. § 13 i ændringsbekendtgørelsen.
  + Beskrivelse af perioden, hvor tilskudsmodtager er omfattet af ordningen jf. § 14 i ændringsbekendtgørelsen.
  + Afskrivning af uerholdelige beløb jf. § 15 i ændringsbekendtgørelsen.

Ovenstående ændringer har ikke betydning for omfang eller indhold i ordningen.

## Proces

Finansministeriet skal anmode om at modtage eventuelle bemærkninger til bekendtgørelsen senest tirsdag d. 11. december 2018 kl. 12.00.

Eventuelle bemærkninger bedes sendt pr. mail til [direktionssekretariat@statens-adm.dk](mailto:direktionssekretariat@statens-adm.dk).

Der vedlægges en liste over høringsparterne – bemærk at denne høring er fremsendt til ministersekretariaterne for de på listen anførte ministerier. Høringen bedes i fornødent omfang videresent til relevante parter.

Høringsmaterialet kan også ses på Høringsportalen [www.hoeringsportalen.dk](http://www.hoeringsportalen.dk).

Med venlig hilsen

Camilla Nordstrøm Jensen

Specialkonsulent

T 41 78 23 27

E cno@statens-adm.dk

## Bilag:

1. Udkast til ændringsbekendtgørelse
2. Høringsliste